PUNTS on the road, 12.10.2003, Dumengia

Da Fadrina e Pia

Partenza Cuira, 17.00 h, staziun centrala, noss manischunz: Rafa (Rafael M.) arriva cun il Puntsmobil ed ans chargia si, il viadi aventurus cumenza. Emprima fermada: Domat-Ems. Noss team sa schlargia per ina persuna: Rafi (Rafael C.). Averts per tut ans allegrain nus sco uffants sin ils proxims pèr dis(...). A Sagogn avain nus avant da far be ina curta fermada per chargiar si er anc a noss layoutist (nov!!) e la camera. Martin è d’enturn, la camera sa chatta però da quel temp a Cuira.... L’odissea cumenza: telefons da qua e da là ad enconuschents, parents ed ad esters, viadis infinits cun il bus da barba Renato fin che a la fin sa chattan propi er camera e microfon tranter nus. Ma da cassetta n’ha nagin ditg insatge... Il problem vegn spustà sin il di suenter. Cun dus uras retard ans po Ursin beneventar sin l’ospizi dal Lucmagn cun ina tschaina indigena grondiusa ed intginas cloccas biera. La saira passentain nus filosofond sur da R. Plozza (il politicher senza cunfins), foras e nursas, e cun intermezzos musicals da Martin (jeu schunnel la ghitarra e contel la schanzun...)...

Punts on the road, 15.10.03, mesemna

Da Rafael M. (tut il primitiv-gruusig) e Martin (tut il bun)

La mesemna ha Rafael dà suenter a ses basegns natirals ed ha observà Fadrina durant la duscha da la damaun. (Tgi sa tge che Ueli di da quai...). L'interessant a l'entschatta, ma durmì avain nus sco ils parlers sut igl ischi (vul dir prima).
Suenter il cornet obligatoric cun jogurts biovegetarics ans essans mess sin via encunter Savognin. Quai tut sur il Chischtapass – ni la via da sturns (nagina controlla da Sheriffs locals), sco Rafael M. di. A Savognin ans avainsa fatg commods en l’ustaria Paulin e cuntinuà da scriver texts. Da quel portughis quo. Mongo. Sas i cat quai legher. Quai es il verrukt. Schi vrona savess. Mmm. Guat schi scriv i duas lingias. Quel huara portugis fatscha ussa giu. Que e toch in partg. Mongo. Hahahahahahah. (Remartga da reschia: Las lingias en cursiv è quai che Rafael M. ha dictà in tar in a Martin. I suonda la versiun destinada a la publicitad.) En l’ustaria ans sentivans fitg bain, cun excepziun che il nov camarier ha emblidà d'as purtar in tschadun tar il café, ma quai è bain chapibel tar in ch'è per l'emprim'emna en Svizra e fa per l'emprima giada il camarier. Durant che nus erans en ustaria è il dreamteam Pia e Rafael C. sa fatg sin via a Savognin sin chatscha da statements. Turnads èn els cun statements e la buna nova che nus essans envidads a gentar tar Rita Uffer dal Radio Rumantsch.
Ils spaghettis da Rita e la salata da la tatta (adatg verset!) eran propi ina buna chaussa. Ma il meglier era la tualetta. Sin tualetta eran: Rafael C., Ursin, Fadrina e Martin. Il bus gieva suenter bler pli spert. Uschia avain nus cuntanschì senza problems il pass dal Gelgia. Là ha Rafael C. tentà schuldà Sonderegger dal Toggenburg (cun microfon e camera). A Segl ha dreamteam Rafael C. e Pia vulì far in'intervista cun la crêperia resp. lur possessurs. Suenter han els dus fatg malsegirs ils bus publics da l'Engiadina ed èn finids a sa divertir en il buffet da staziun a Samedan. Rafael M. ha dentant transportà il rest dals puntists a Scuol, è turnà a Silvaplauna, midà il Puntsmobil encunter ses supermegasexygail Golf II syncro (barba Renato duvrava puspè il Fiat), chargià si il dreamteam a Samedan, turnà a Scuol cun il rest da Punts e vulì provocar tar Pia in cozin sin l'armatura ed in tatg mellen sin il sez. – Tge datti pli sincer che ina bella fecalia? Cun agid dal bab da Fadrina essans a las set da saira partids da Scuol per Ramosch. Tut auter che disà dals stradins, gieva il bab da Fadrina e schef da l’uffizi da construcziun bassa sco ina furia da Scuol a Ramosch, uschia che Rafael Giachen M., ha prest pers or dals egls il Mitsubishi da papi. Sin la punt dal Lindner dad Ueli, la meglra part da Fadrina, gievans sin Medras, l'acla dad Ueli. Là ha l’ami da nossa chauredactura cuschinà per nus. Stà super. Anc bavì in crüüter ed essan ids a letg.

PUNTS on the road 16.10.03 Gievgia

Dad Ursin

Puspè ina giada passentà ina notg sin matratschas veritablas ans sentinsa sco novs e pronts per il di final da noss’aventura. Per che nagin stoppia ir a pe da l’acla a Medras vers Ramosch è noss “bab” Rafa gia sa dasdà a las 6 per ir a val cun il Lindner dad Ueli ed uschia pudair prender ensi ses golf. Probabel ha be il plaschair anticipà da far rallye rabitschà noss Rafa or da letg – e sa chapescha il tschaffen da far vegnir tschels or da letg. Ditg e fatg, gnanca ditg pli tard tibavi gia tut a dubel sut l’acla. Suenter ensolver è l’emprima part da nus ida a val – express cun Rafa e Golf. La finala essans puspè tuts sa reunids a Scuol en l’hotel Hofmann per dar l’ultima glimada a noss artitgels e suenter in grondius gentar ans mettain vid nossas ultimas lavurs ed ulteriuras glimadas avant che nossas via sans Spartan. Nossa scheffa Fadrina laschain nus gist qua avant ch’i va puspè enavos en Surselva cun il Golf da Rafael M. – la bagascha cun ina suga sin tetg e sut 120 kilometers per ura be da parcar en.